Hvis du ankommer i egen bil og bytter over til autocamper - typisk i Sverige, Norge, Tyskland, Frankrig eller Italien - så kan du i nogle tilfælde få lov at parkere bilen hos udlejningsstationen, enten gratis eller mod et gebyr. Det er dog ikke alle udlejningsstationer der tilbyder denne service, derfor må du se dig om efter efter en lokal parkeringsplads eller et parkeringshus med overvågning. Hvis du skal betale for at parkere, så undersøg om der er rabat ved langtidsparkering på ugebasis.
Spørg udlejningsstationen hvor du med fordel kan parkere din bil sikkert i en længere periode.
Husk at tømme din bil for alle værdigenstande inden du efterlader den. Hvis du efterlader dine tomme tasker/kufferter i bilen, så placér dem i bagagerummet hvor de ikke kan ses, eller hvis de er synlige udefra, så gør det tydeligt at taskerne er tomme.